<classify> Timu hizo pia ndizo zenye nafasi kubwa ya kuendelea kutwaa ubingwa wa Ligi Kuu Tanzania Bara baada ya kuwa na vikosi vizuri ukilinganishana timu zingine shiriki.Mabingwa watetezi, Yanga na washindi wa pili wa msimu uliopita, Azam FC wamekuwa wakipokezana katika nafasi hiyo ya kwanza na kuzifanya mbio hizo za ubingwa wa Tanzania Bara kuwa ni za timu mbili tu licha ya ligi kushirikisha jumla ya timu 16.Azam FC kwa sasa iko kileleni ikiwa na pointi 25 huku ikifuatiwa na Yanga yenye pointi 23 baada ya kila moja kushuka dimbani mara tisa. Azam imeshinda mechi tisa, ikitoka sare mara moja na haijafungwa kama Yanga, imepachika mabao 20 na kufungwa matano wakati Yanga wana mabao ya kufunga 22 na wao wamefungwa matano.Azam FC katika mbio hizo za kusaka ubingwa msimu huu imezifunga Toto Africans ya Tanga 5-0, JKT Ruvu 4-2, Ndanda FC 1-0, Coastal Union 2-0, Mbeya City 1-0, Mwadui 1-0, Stand United 2-0, Tanzania Prisons 2-1. Timu hiyo ilitoka sare na Yanga baada ya kufungana bao 1-1.Kwa upande wa Yanga wenyewe walishinda mechi zake dhidi ya Coastal Union 2-0, Tanzania Prisons 3-0, JKT Ruvu 4-1, Simba 2-0, Mtibwa 2-0, Toto Africans 4-1 na Kagera Sugar 2-0 huku ikitoka sare na Azam 1-1 na Mwadui 2-2.Katika msimamo huo, Mtibwa Sugar ndio inashika nafasi ya tatu ikiwa na pointi 22 baada ya kushinda mechi saba kutoka sare mara moja na kufungwa mechi moja tena dhidi ya Yanga.Ligi hiyo inayoshirikisha jumla ya timu 16 imesimama hadi Desemba ili kupisha kambi na mechi za timu ya taifa, Taifa Stars, iliyoondoka jana kwenda Oman kujiandaa na mechi dhidi ya Algeria itakayofanyika Novemba 14 kwa ajili ya kusaka nafasi ya kufuzu kwa Kombe la Dunia. Fainali za Kombe la Dunia zitafanyika mwaka 2018 nchini Urusi.  <topic>: MICHEZO 